**Hortobágy Község Önkormányzata Képviselő-testületének .../2021. (X. 27.) önkormányzati rendelete**

**a  gyermekétkeztetés térítési díjainak megállapításáról szóló 13/2021. (IX. 29.) önkormányzati rendelet módosításáról**

Hortobágy Község Önkormányzat Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 131. § (1) bekezdésében, a 151. § (2f) bekezdésében és a (4a) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, (2) bekezdésében, és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva a következőket rendeli el:

**1. §**

A gyermekétkeztetés térítési díjainak megállapításáról szóló 13/2021. (IX. 29.) önkormányzati rendelet a következő 1/A. §-sal egészül ki:

„1/A. §

(1) A gyermekétkeztetés iránti kérelmet a szülő vagy más törvényes képviselő (a továbbiakban együtt: kérelmező) az erre a célra rendszeresített nyomtatványon írásban nyújthatja be a Hivatalhoz.

(2) Az óvodai nevelésben részesülő gyermek esetében a Gyvt. 21/B. § (1) bekezdés a) pontja alapján biztosított ingyenes intézményi gyermekétkeztetés igénybevételéhez szükséges nyomtatványnak tartalmaznia kell különösen:

a) a kérelmező természetes személyazonosító adatait,

b) az ellátásban részesülő gyermek természetes személyazonosító adatait,

c) a kérelmezőnek a gyermek rendszeres gyermekvédelmi kedvezményre való jogosultságára vonatozó nyilatkozatát, vagy

d) a kérelmező arra vonatkozó nyilatkozatát, hogy a gyermek tartósan beteg vagy fogyatékos, vagy olyan családban él, amelyben tartósan beteg vagy fogyatékos gyermeket nevelnek, vagy

e) a kérelmező arra vonatkozó nyilatkozatát, hogy a gyermek olyan családban él, amelyben három vagy több gyermeket nevelnek, vagy

f) a kérelmező arra vonatkozó nyilatkozatát, hogy a gyermek olyan családban él, amelyben az egy főre jutó havi jövedelem összege nem haladja meg a kötelező legkisebb munkabér személyi jövedelemadóval és társadalombiztosítási járulékkal csökkentett összegének 130%-át, vagy

g) a kérelmező arra vonatkozó nyilatkozatát, hogy a gyermeket nevelésbe vették.

(3) Az 1–8. évfolyamon nappali rendszerű iskolai oktatásban részt vevő tanuló esetében a Gyvt. 21/B. § (1) bekezdés b) pontja alapján biztosított ingyenes intézményi gyermekétkeztetés igénybevételéhez szükséges nyomtatványnak tartalmaznia kell különösen:

a) a (2) bekezdés a) és b) pontjában meghatározott adatokat,

b) a (2) bekezdés c) és g) pontjában meghatározott nyilatkozatokat.

(4) Az 1–8. évfolyamon felül nappali rendszerű iskolai oktatásban részt vevő tanuló esetében a Gyvt. 21/B. § (1) bekezdés d) pontja alapján biztosított ingyenes intézményi gyermekétkeztetés igénybevételéhez szükséges nyomtatványnak tartalmaznia kell különösen:

a) a (2) bekezdés a) és b) pontjában meghatározott adatokat,

b) a (2) bekezdés g) pontjában meghatározott nyilatkozatot, vagy

c) a kérelmező arra vonatkozó nyilatkozatát, hogy a gyermek utógondozói ellátásban részesül.

(5) Az óvodai nevelésben részesülő, valamint az 1-8. évfolyamon nappali rendszerű iskolai oktatásban részt vevő rendszeres gyermekvédelmi kedvezményben részesülő gyermekek esetében a Gyvt. 21/B. § (1) bekezdés c) pontja alapján biztosított ingyenes gyermekétkeztetés igénybevételéhez szükséges nyomtatványnak tartalmaznia kell különösen:

a) a (2) bekezdés a) és b) pontjában meghatározott adatokat,

b) a kérelmező arra vonatkozó nyilatkozatát, hogy a gyermeket fogyatékos gyermekek számára nappali ellátást nyújtó, a szociális igazgatásról és szociális ellátásokról szóló 1993. évi III. törvény hatálya alá tartozó fogyatékosok nappali intézményében helyezték el.

(6) Az 1-8. évfolyamon nappali rendszerű iskolai oktatásban részt vevő tanuló esetében a Gyvt. 21/B. § (2) bekezdés a) pontja alapján biztosított kedvezményes intézményi gyermekétkeztetés igénybevételéhez szükséges nyomtatványnak tartalmaznia kell különösen:

a) a (2) bekezdés a) és b) pontjában meghatározott adatokat,

b) a kérelmező arra vonatkozó nyilatkozatát, hogy a gyermek olyan családban él, amelyben három vagy több gyermeket nevelnek, feltéve, hogy a gyermek a rendszeres gyermekvédelmi kedvezményre való jogosultsága miatt nem részesül ingyenes intézményi gyermekétkeztetésben.

(7) Az 1–8. évfolyamon felül nappali rendszerű iskolai oktatásban részt vevő tanuló esetében a Gyvt. 21/B. § (2) bekezdés a) és b) pontja alapján biztosított kedvezményes intézményi gyermekétkeztetés igénybevételéhez szükséges nyomtatványnak tartalmaznia kell különösen:

a) a (2) bekezdés a) és b) pontjában meghatározott adatokat,

b) a (2) bekezdés c) pontjában meghatározott nyilatkozatot, vagy

c) a (6) bekezdés b) pontjában meghatározott nyilatkozatot.

(8) Az óvodai nevelésben részesülő gyermek, valamint az 1–8. és az azon felüli évfolyamon nappali rendszerű iskolai oktatásban részt vevő tanuló esetében a Gyvt. 21/B. § (2) bekezdés c) pontja alapján biztosított kedvezményes intézményi gyermekétkeztetés igénybevételéhez szükséges nyomtatványnak tartalmaznia kell, hogy tartósan beteg vagy fogyatékos, feltéve, hogy a gyermek nem részesül ingyenes intézményi gyermekétkeztetésben.

(9)  A jövedelemszámításnál a szociális igazgatásról és szociális ellátásokról szóló 1993. év. III. törvény 10. § (2)-(5) bekezdése szerint kell eljárni.”

**2. §**

Ez a rendelet 2021. november 1-jén lép hatályba, és 2021. november 2-án hatályát veszti.